PRIME จ่อออกหุ้นกู้ 2 พันลบ. ชูดอกเบี้ย 5.20% ขายสถาบัน-รายใหญ่ 29 พ.ย.-1 ธ.ค.65
PRIME เตรียมออกหุ้นกู้อายุ 3 ปี มูลค่า 2 พันลบ. ชูอัตราดอกเบี้ย 5.20% ขายสถาบัน-รายใหญ่ เปิดจองระหว่างวันที่ 29 พ.ย.-1 ธ.ค.65 ขณะที่ “ทริสเรสติ้ง” จัดอันดับความน่าเชื่อถือที่ระดับ "BBB-" แนวโน้มอันดับเครดิต "Stable"
PRIME เตรียมออกหุ้นกู้อายุ 3 ปี มูลค่า 2 พันลบ. ชูอัตราดอกเบี้ย 5.20% ขายสถาบัน-รายใหญ่ เปิดจองระหว่างวันที่ 29 พ.ย.-1 ธ.ค.65 ขณะที่ “ทริสเรสติ้ง” จัดอันดับความน่าเชื่อถือที่ระดับ "BBB-" แนวโน้มอันดับเครดิต "Stable"
25 ต.ค. 2565

บริษัท ไพร์ม โรด เพาเวอร์ จำกัด (มหาชน) หรือ PRIME ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ชนิดระบุชื่อผู้ถือ ประเภทไม่ด้อยสิทธิ ไม่มีประกัน และมีผู้แทนผู้ถือหุ้นกู้ ครั้งที่ 2/2565 ครบกำหนดไถ่ถอนปี พ.ศ. 2568 อายุ 3 ปี อัตราดอกเบี้ยคงที่ร้อยละ 5.20 ต่อปี จ่ายดอกเบี้ยทุก 3 เดือนตลอดอายุหุ้นกู้ จำนวนเสนอขายไม่เกิน 2,000,000 หน่วย คิดเป็นมูลค่าไม่เกิน 2,000 ล้านบาท มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท
โดยบริษัทจะเสนอขายหุ้นกู้ต่อผู้ลงทุนสถาบัน และผู้ลงทุนรายใหญ่ ระยะเวลาเสนอขายวันที่ 29-30 พ.ย.65 และ 1 ธ.ค.65 ผ่านผู้จัดการการจัดจำหน่ายหุ้นกู้ ได้แก่ บล.บลูเบลล์, บล.โนมูระ พัฒนสิน, บล.ดาโอ (ประเทศไทย), บล.กรุงไทย, เอ็กซ์สปริง บล.เอเซีย พลัส และ บล.เคจีไอ (ประเทศไทย)
ทั้งนี้ บริษัทได้รับการจัดอันดับความน่าเชื่อถือที่ระดับ “BBB-” แนวโน้มอันดับเครดิต “Stable” เมื่อวันที่ 27 ก.ค.65 โดย บริษัท ทริสเรทติ้ง จำกัด